De ce copiii între 12 și 15 ani trebuie să se vaccineze anti-COVID. Explicația lui Valeriu Gheorghiță.
Valeriu Gheorghiță a vorbit la Marius Tucă Show despre vaccinarea copiilor între 12-15 ani cu serul Pfizer. Gheorghiță spune că nu au fost sesizate reacții adverse diferite. Valeriu Gheorghiță: "Copiii sunt vectori pentru transmiterea bolii asimptomatice".
Valeriu Gheorghiță, coordonatorul campaniei de vaccinare anti-COVID, a fost aseară la Marius Tucă Show și a vorbit despre vaccinarea copiilor între 12 și 15 ani cu serul de la Pfizer."În felul acesta asigurăm o barieră imunologică, dacă vreți, o protecție imunologică pentru întreaga familie. Pentru că noi știm, copiii sunt vectori pentru transmiterea bolii asimptomatice.Datele din studiu ne arată foarte clar un profil de siguranță foarte bun și anume aceleași reacții adverse pe care le regăsim și la persoanele de peste 16 ani.Nu s-a identificat nicio reacție adversă care să fie atipică sau nedescrisă până la acest moment, iar eficatitatea a fost una foarte, foarte mare", a explicat Valeriu Gheorghiță.